TUKE-KEMT/slovak-financial-exam huggingface dataset:
Otázka: Samostatný finančný agent 
Možnosti:
je povinný predkladať Národnej banke Slovenska výkaz o vykonávaní finančného sprostredkovania
je povinný predkladať Národnej banke Slovenska výkaz o vykonávaní finančného poradenstva
je povinný predkladať Národnej banke Slovenska výkaz o činnosti podriadených finančných agentov
nie je povinný predkladať Národnej banke Slovenska žiadne výkazy
je povinný predkladať Národnej banke Slovenska výkaz o vykonávaní finančného sprostredkovania a finančného poradenstva
Otázka: Má klient povinnosť pri každom bankovom obchode alebo službe preukazovať svoju totožnosť? 
Možnosti:
Nie, ak požaduje vykonávať anonymné obchody.
Áno, preukazuje svoju totožnosť predložením dokladu totožnosti alebo iným zmluvne dohodnutým spôsobom
Áno, ale iba v prípade, že ide realizovať výber hotovosti zo svojho účtu vedeného v cudzej mene.
Áno, ale iba v prípade, keď je vedený v banke ako klient s krátkou históriou.
Nie, keď ide o VIP klienta banky.
Otázka: Vykonanie bankového obchodu alebo služby so zachovaním anonymity klienta 
Možnosti:
je banka a pobočka banky povinná odmietnuť, resp. môže konať v zmysle udelenia výnimiek uvedených v zákone č. 483/2001 Z. z. o bankách a o zmene a doplnení niektorých zákonov v znení neskorších predpisov
môže banka odmietnuť iba v prípade, ak má pochybnosti o vlastníkovi hotovosti
nesmie banka odmietnuť, každý takýto obchod musí vykonať
môže banka odmietnuť iba v prípade, že má pochybnosti o klientovi, či má dostatok finančných prostriedkov na realizáciu obchodu
by banka nemala odmietnuť, ak je to v prospech klienta
Otázka: Banka od klienta fyzickej osoby zo zahraničia požaduje ako identifikačný doklad totožnosti 
Možnosti:
výhradne len cestovný pas, kde nie je potrebné, aby mal povolenie na dlhodobý pobyt v SR
doklad povolenia na pobyt v SR, pri občanoch EÚ identifikačný preukaz občana EÚ
od týchto osôb banka nevyžaduje identifikáciu
doklad s fotografiou a v prípade významnejšej transakcie môže požadovať aj povolenie na dlhodobý pobyt v SR
vodičský preukaz
Otázka: Banka požaduje od klienta fyzickej osoby s trvalým pobytom v SR t.j. tuzemca rezidenta ako identifikačný doklad totožnosti 
Možnosti:
výhradne len cestovný pas občana EÚ
od týchto osôb banka nevyžaduje identifikáciu
akýkoľvek doklad s fotografiou
vodičský preukaz
občiansky preukaz, príp. pri jeho strate potvrdenie od polície o strate dokladu spolu s iným hodnoverným dokladom - cestovným pasom
Otázka: Sú osobné údaje klienta, ktorý už zrušil účet v banke, predmetom ochrany osobných údajov? 
Možnosti:
Nie
Áno
Áno, ale iba v prípade, že klient podpísal o danej skutočnosti žiadosť
Áno, ale iba v prípade, že v banke sú vedené účty jeho rodinných príslušníkov
Nie, lebo všetky doklady banka bezprostredne po zrušení účtu zničí
Otázka: Súčasťou bankového tajomstva 
Možnosti:
nie sú osobné údaje klientov
sú informácie a doklady týkajúce sa klienta, ktoré nie sú verejne prístupné
sú len osobné údaje zamestnancov banky
sú osobné údaje klientov, ale len v prípade VIP klientov
nie sú informácie o klientovi
Otázka: Banka je povinná poskytnúť údaje na identifikáciu klienta aj bez súhlasu klienta 
Možnosti:
vždy
nikdy
len v prípade, že žiadateľom je finančná polícia
na základe písomnej žiadosti osobe, ktorá preukáže, že v dôsledku chyby pri vykonávaní platobného a zúčtovacieho styku utrpela majetkovú ujmu
ak ide o hľadanú osobu
Otázka: Poskytnúť informácie súdnemu exekútorovi aj bez súhlasu klienta 
Možnosti:
nie je banka oprávnená
je banka povinná tak, ako ktorémukoľvek inému žiadateľovi
nie je banka oprávnená, musí žiadať súhlas od klienta
je banka oprávnená, ale len s platným exekučným príkazom a telefonickým súhlasom klienta
je banka oprávnená
Otázka: Kódexy etiky upravujú 
Možnosti:
obchodné podmienky podnikania na trhu
princípy odmeňovania
morálne normy medziľudského správania
etické normy správania sa subjektov podnikajúcich na trhu
špeciálne požiadavky správania sa niektorých subjektov podnikajúcich na trhu
Otázka: Zahraničné osoby 
Možnosti:
nemôžu podnikať na území Slovenskej republiky
môžu podnikať na území Slovenskej republiky za rovnakých podmienok a v rovnakom rozsahu ako slovenské osoby
môžu podnikať na území Slovenskej republiky za splnenia určitých podmienok aj vo väčšom rozsahu ako v domovskom štáte
môžu podnikať na území Slovenskej republiky za rovnakých podmienok a v rovnakom rozsahu ako slovenské osoby, ak sú v trvalom zväzku so slovenskou osobou
nemôžu podnikať na území Slovenskej republiky za rovnakých podmienok a v rovnakom rozsahu ako slovenské osoby, okrem výnimiek uvedených v zákone
Otázka: Poisťovníctvo v SR môže byť upravené (regulované) 
Možnosti:
všeobecne záväznými právnymi predpismi SR a nariadeniami Európskeho parlamentu a Rady, nariadeniami Európskej komisie
výlučne zákonmi prijatými úradom
výlučne smernicami európskeho parlamentu a rady
výlučne nariadeniami Európskej komisie
vyhláškami MF SR a rozhodnutiami súdov
Otázka: Oblasť poisťovníctva legislatívne upravuje najmä 
Možnosti:
zákon o poistnej zmluve a Obchodný zákonník
zákon o poisťovniach a bankách
zákon o poisťovacej činnosti a Občiansky zákonník
zákon č. 39/2015 Z. z. o poisťovníctve a o zmene a doplnení niektorých zákonov a Občiansky zákonník
zákon o poistnom trhu a Obchodný zákonník
Otázka: Podstatné náležitosti poistných zmlúv v SR upravuje 
Možnosti:
Občiansky zákonník
Obchodný zákonník
Hospodársky zákonník
Zákon o povinnom zmluvnom poistení zodpovednosti za škodu spôsobenú prevádzkou motorového vozidla
Zákon o finančnom sprostredkovaní a finančnom poradenstve
Otázka: Poisťovňa je 
Možnosti:
právnická osoba so sídlom na území Slovenskej republiky, ktorá vykonáva poisťovaciu činnosť na základe povolenia vydaného Ministerstvom financií SR
združenie osôb a majetku, ktoré vykonávajú poisťovaciu činnosť na základe povolenia na vykonávanie poisťovacej činnosti udeleného Národnou bankou Slovenska v konaní podľa osobitného predpisu
právnická alebo fyzická osoba, ktorá nevykonáva poisťovaciu činnosť na základe povolenia na vykonávanie poisťovacej činnosti udeleného Národnou bankou Slovenska
právnická osoba so sídlom na území Slovenskej republiky, ktorá vykonáva poisťovaciu činnosť na základe povolenia na vykonávanie poisťovacej činnosti udeleného Národnou bankou Slovenska v konaní podľa osobitného predpisu
fyzická osoba so sídlom na území Slovenskej republiky, ktorá vykonáva poisťovaciu činnosť na základe povolenia vydaného Ministerstvom financií SR
Otázka: Pobočka poisťovne z iného členského štátu je 
Možnosti:
organizačná zložka poisťovne, umiestnená na území iného členského štátu
organizačná zložka zaisťovne
organizačná zložka zahraničnej poisťovne, umiestnená na území iného členského štátu
organizačná zložka zaisťovne, umiestnená na území iného členského štátu
organizačná zložka poisťovne z iného členského štátu umiestnená na území Slovenskej republiky
Otázka: Regulátorom pre komerčné poisťovníctvo na Slovensku je 
Možnosti:
inštitúcia, ktorá vykonáva dohľad nad vykonávaním finančných služieb. Za poisťovníctvo zodpovedá Ministerstvo financií Slovenskej republiky
inštitúcia, zaoberajúca sa mimosúdnym riešením sporov medzi poisťovňou a klientom. Za oblasť verejného práva zodpovedá Ministerstvo financií Slovenskej republiky a za oblasť súkromného práva zodpovedá Ministerstvo spravodlivosti Slovenskej republiky
inštitúcia, ktorá reguluje distribúciu produktov v rámci poistného trhu. Za Slovenskú republiku zodpovedá Slovenský štatistický úrad
inštitúcia, ktorá má právo kontrolovať dodržiavanie predpisov na ochranu spotrebiteľa. V Slovenskej republike je to Slovenská obchodná inšpekcia
inštitúcia, ktorá zodpovedá za tvorbu právnych predpisov v oblasti verejného práva t.j. za zákony o poisťovníctve a zákony o dohľade zodpovedá Ministerstvo financií Slovenskej republiky. Za vykonávacie predpisy - vyhlášky zodpovedá Ministerstvo financií Slovenskej republiky a za opatrenia zodpovedá Národná banka Slovenska; za oblasť súkromného práva zodpovedá Ministerstvo spravodlivosti Slovenskej republiky (najmä Občiansky zákonník a jeho vykonávacie predpisy)
Otázka: Poisťovacou činnosťou je 
Možnosti:
činnosť kontaktného miesta, oddelenia správy, oddelenia likvidácie a učtárne
poistenie, zaistenie, spolupoistenie a poisťovací pool
životné a neživotné poistenie
podnikateľská činnosť podľa zákona č. 39/2015 Z. z. o poisťovníctve a o zmene a doplnení niektorých zákonov, ktorou je preberanie poistných rizík od osôb ohrozených rovnakým alebo podobným rizikom, vytváranie a organizovanie poistného kmeňa, vytváranie technických rezerv na všetky záväzky voči oprávneným osobám z poistných zmlúv a plnenie týchto záväzkov za odplatu, ktorá sa určí s použitím poistnej matematiky a štatistiky
poistenie, spolupoistenie, sprostredkovanie a poradenstvo a spolupráca s Ministerstvom financií SR pri predchádzaní škodám na základe osobitného zákona
Otázka: Zákon č. 39/2015 Z. z. o poisťovníctve a o zmene a doplnení niektorých zákonov upravuje 
Možnosti:
vznik, obsah, zmeny a zánik poistnej zmluvy
vznik, organizáciu, riadenie, vykonávanie činnosti regulátora a dohľadu v poisťovníctve
vznik, organizáciu, riadenie, vykonávanie činnosti poisťovní a sprostredkovateľov v poisťovníctve a výkon dohľadu
vznik, organizáciu, riadenie, vykonávanie činnosti, oceňovanie aktív, záväzkov a kapitálových požiadaviek na účely dohľadu, reorganizáciu a zánik poisťovní a zaisťovní, pôsobenie poisťovní a zaisťovní z iných členských štátov EÚ a nečlenských štátov EÚ a výkon dohľadu nad poisťovníctvom
vznik, organizáciu, riadenie, vykonávanie činnosti a zánik poisťovní, zaisťovní a Slovenskej kancelárie poisťovateľov
Otázka: Na účely likvidácie poisťovne alebo zaisťovne sa rozumie likvidáciou 
Možnosti:
proces, ktorý pozostáva zo speňaženia aktív poisťovne
proces, ktorý pozostáva zo speňaženia aktív poisťovne alebo zaisťovne a rozdelenia výnosu medzi veriteľov a akcionárov, ktorý zahŕňa zásah príslušných orgánov, vrátane konkurzu, podľa osobitných predpisov
proces, ktorý pozostáva zo speňaženia aktív zaisťovne
proces, ktorý pozostáva z rozdelenia výnosu medzi veriteľov a akcionárov
proces, ktorý pozostáva zo speňaženia aktív a rozdelenia výnosu medzi veriteľov a akcionárov
Otázka: Poisťovňa je oprávnená vykonávať poisťovaciu činnosť 
Možnosti:
na základe povolenia Ministerstva financií SR na vznik a vykonávanie činnosti
na základe povolenia vlády SR
zaregistrovaním akciovej spoločnosti na registrovom súde
na základe povolenia Národnej banky Slovenska na vykonávanie poisťovacej činnosti
na základe dohody akcionárov o založení poisťovne
Otázka: Charakteristika povolenia na vykonávanie poisťovacej činnosti 
Možnosti:
môže sa vydať na určitú dobu a možno ho previesť na inú osobu
môže byť predmetom postúpenia práv a povinnosti na inú spoločnosť
vydáva sa na neurčitú dobu a nemožno ho previesť na inú osobu, neprechádza na právneho zástupcu a vydáva sa vždy iba pre poistný druh životné poistenie alebo pre poistný druh neživotné poistenie
vydáva sa vždy iba pre obidva poistné druhy, t.j. životné a neživotné poistenie spolu
je dočasné a každých päť rokov sa obnovuje, ak o to poisťovňa požiada
Otázka: „Európsky pas“ pre poisťovňu znamená, že 
Možnosti:
povolenie na vykonávanie poisťovacej činnosti vydané v SR je platné pre všetky členské štáty EÚ alebo pre členské štáty Európskej dohody o voľnom obchode, ktoré podpísali zmluvu o EHS (t.j. poisťovňa môže poskytovať služby v rámci celej EÚ)
povolenie na podnikanie v poisťovníctve vydané v SR je platné pre celý svet okrem Japonska
poisťovňa môže umiestňovať technické rezervy kdekoľvek v Európe
poisťovňa môže poisťovať občanov Európskej únie
povolenie na podnikanie v poisťovníctve musí byť vydané pre všetky členské štáty EÚ iba v Bruseli
Otázka: Poisťovaciu činnosť môže vykonávať 
Možnosti:
poisťovňa, ktorá požiadala o povolenie na vykonávanie poisťovacej činnosti
poisťovňa a zaisťovňa, ktorým bolo udelené povolenie na vykonávanie poisťovacej činnosti
poisťovňa a sprostredkovateľ, ktorým bolo udelené príslušné povolenie
iba poisťovňa, ktorá bola zriadená Ministerstvom financií a ktorej zároveň bolo udelené povolenie na vykonávanie poisťovacej činnosti
iba poisťovňa, ktorej bolo udelené povolenie na vykonávanie poisťovacej činnosti
Otázka: Poisťovňa môže vykonávať iba 
Možnosti:
činnosti, na ktoré jej bolo udelené povolenie, činnosti s tým súvisiace a sprostredkovanie a ďalšie činnosti, na ktoré má živnostenské oprávnenie
všetky činnosti, na ktoré jej bolo udelené povolenie Národnej banky Slovenska alebo Ministerstva financií SR, činnosti s tým súvisiace, sprostredkovanie predaja nehnuteľností a ďalšie činnosti, pre ktoré sa manažment rozhodne
všetky činnosti, ktoré umožňuje zákon o poisťovníctve bez ohľadu na udelené povolenie, činnosti súvisiace s poisťovacou alebo inou činnosťou poisťovne
činnosti, na ktoré je poisťovňa zaviazaná voči svojim klientom na základe poistných alebo iných zmlúv, činnosti s tým súvisiace a po súhlase Národnej banky Slovenska aj akékoľvek iné podnikateľské aktivity
poisťovaciu alebo zaisťovaciu činnosť, na ktorú jej bolo udelené povolenie, činnosti s tým súvisiace a po súhlase Národnej banky Slovenska aj finančné sprostredkovanie
Otázka: Predmetom dohľadu nad poisťovníctvom je 
Možnosti:
výlučne dodržiavanie zákona o poisťovníctve
riešenie sporov zo zmluvných vzťahov poisťovní a ich klientov
dodržiavanie zákona o poisťovníctve a zákona na ochranu spotrebiteľa
dodržiavanie smerníc Európskeho parlamentu a Rady
kontrola vykonávania poisťovacej činnosti alebo zaisťovacej činnosti, dodržiavania povolení a iných rozhodnutí podľa zákona o poisťovníctve a osobitných predpisov a ostatných všeobecne záväzných právnych predpisov, ktoré sa vzťahujú na dohliadané subjekty alebo na ich činnosti, vrátane právne záväzných aktov Európskej únie a vybavovanie podaní klientov a potenciálnych klientov dohliadaných subjektov súvisiacich s poskytovaním finančných služieb
Otázka: Národná banka Slovenska v rámci dohľadu nad dohliadanými subjektmi nevykonáva 
Možnosti:
ustanovovanie pravidiel obozretného podnikania, pravidiel bezpečnej prevádzky a ďalšie požiadavky na podnikanie dohliadaných subjektov
dohliadanie nad dodržiavaním ustanovení zákona o dohľade, osobitných zákonov a iných všeobecne záväzných právnych predpisov
vedenie konaní, udeľovanie povolení, licencií, súhlasov, ukladanie sankcií a opatrení na nápravu
vydávanie všeobecne záväzných právnych predpisov na vykonanie zákonov v oblasti finančného trhu, ak to tieto zákony ustanovujú
rozhodovanie sporov zo zmluvných vzťahov medzi dohliadanými subjektmi a ich klientmi
Otázka: Súčinnosť Národnej banke Slovenska pri výkone dohľadu musia povinné subjekty poskytovať 
Možnosti:
na základe vlastného uváženia
vždy, avšak majú právo vyžadovať primeranú odplatu
len v prípade, ak majú s Národnou bankou Slovenska uzavretú zmluvu o spolupráci
vždy, ibaže by došlo k porušeniu povinnosti mlčanlivosti, prípadne by sa sprístupnili alebo poskytli informácie v rozpore so zákonom
len ak tak rozhodne súd
Otázka: Osoby poverené výkonom dohľadu na mieste nemajú právo 
Možnosti:
vstupovať na pozemky, do budov, miestností, zariadení a iných priestorov dohliadaného subjektu vrátane jeho dopravných prostriedkov
vykonávať opatrenia, potrebné na zabezpečenie účinného a plynulého výkonu dohľadu
vyžadovať od dohliadaného subjektu vyhotovenie písomného protokolu o vykonanom dohľade na mieste
vyžadovať súčinnosť a plnenie povinností dohliadaného subjektu a jeho zamestnancov ani v prípade, ak by ak by tým bol ohrozený život alebo zdravie osôb alebo ak by bola porušená zákonom ustanovená povinnosť mlčanlivosti, ak osoby poskytujúce súčinnosť neboli oprávneným orgánom zbavené tejto povinnosti
v určenej lehote požadovať od dohliadaného subjektu a jeho zamestnancov vysvetlenia, vyjadrenia a ďalšie informácie k predmetu dohľadu a k zisteným nedostatkom
Otázka: Hlavné princípy poistných vzťahov sú 
Možnosti:
solidárnosť, nepodmienená návratnosť a ekvivalentnosť
rovnosť práv a povinností zmluvných strán a záruka návratnosti investícií
neexistencia solidárnosti, návratnosť a garancia vkladu
solidárnosť, podmienená návratnosť a neekvivalentnosť
minimálne oceňovanie rizika, návratnosť vložených prostriedkov
Otázka: Doba platenia poistného je 
Možnosti:
frekvencia platenia poistenia počas roka
doba, počas ktorej poisťovňa vypláca rentu klientovi
doba, počas ktorej nie je poistník povinný platiť poistné za jednotlivé poistné krytia
doba, počas ktorej je poistník povinný platiť poistné v dohodnutých intervaloch
doba, počas ktorej je možné prerušiť platenie poistného
Otázka: Bežne platené poistné je 
Možnosti:
čiastka, ktorú zaplatí poisťovňa oprávnenej osobe jednorazovo po poistnej udalosti
úhrada príspevku zamestnávateľa počas poistnej doby na účet poisteného
poistné, ktoré je stanovené percentom z priemernej mesačnej mzdy, pričom platí oslobodenie od platenia poistného v prípade invalidity
poistné, ktoré sa platí v dohodnutých poistných obdobiach počas poistnej doby
poistné, ktoré vzniká bez uzavretia poistnej zmluvy na základe inej skutočnosti
Otázka: Jednorazové poistné (jednorazovo zaplatené poistné) je 
Možnosti:
mimoriadne poistné na zvýšenie poistného krytia
výška poistného plnenia po skončení platnosti poistky
poistné rovnomerne rozpočítané a v rovnakej výške platené po celú poistnú dobu
poistné zaplatené naraz za celú poistnú dobu, na ktorú bolo poistenie dojednané
výška maximálnej poistnej sumy stanovenej poisťovateľom
Otázka: Dlžné poistné (nezaplatené poistné) je 
Možnosti:
čiastka, ktorú má zaplatiť poisťovňa klientovi, u ktorej už nastala splatnosť
druh pripoistenia proti insolventnosti
mimoriadne poistné na zvýšenie poistného krytia
poistné, ktoré nebolo uhradené do roka od doručenia výzvy poisťovateľa
neuhradená čiastka poistného, u ktorého už nastala splatnosť
Otázka: Hodnota poistenej veci je 
Možnosti:
najvyššia možná majetková ujma, ktorá môže v dôsledku poistnej udalosti nastať
dojednaný limit poistného plnenia na jednu poistnú udalosť
čiastka, ktorú zaplatí poistený za poistnú ochranu
hodnota poistenej veci, na základe ktorej sa môže ale nemusí vychádzať pri stanovení výšky poistného
minimálna hodnota, ktorú požaduje poistený v prípade poistného plnenia
Otázka: Ak je v poistnej zmluve dohodnutá peňažná čiastka alebo percento z výšky poistného plnenia, ktorým sa poistený podieľa na škode spôsobenej poistnou udalosťou, obvykle sa to nazýva 
Možnosti:
riziková prémia
podiel na škode
odkupná hodnota
spoluúčasť
bonus
Otázka: Ktorá z definícií poistenia najviac vystihuje jeho ekonomickú podstatu? 
Možnosti:
poistenie je povinnosť štátu ochraňovať fyzické a právnické osoby pred nepriaznivým dopadom neočakávaných udalostí a je považované za jednu z možností finančného krytia rizika
poistený prenáša svoje riziká na poistiteľa, ktorý musí prevziať riziká a s využitím inkasovaného poistného a vlastného imania zvládať bez ohľadu na dosiahnutý zisk alebo stratu
poistený prenáša svoje riziká, ktorých potenciálne škodové dôsledky sú z jeho individuálneho hľadiska neúnosné, na poistiteľa, ktorý pri dostatočne veľkom súbore rizík podobného charakteru (poistný kmeň) je schopný prevzaté riziká s využitím inkasovaného poistného nielen zvládať ale aj dosiahnuť zisk
poisťovňa musí prebrať od poisteného aj také riziká, ktoré jej neprinesú žiadny zisk
poisťovňa nesmie v SR dosahovať zisk z poistnej činnosti, ale musí nakladať s prostriedkami z poistného tak, aby jej obchodná bilancia bola vyrovnaná
Otázka: Z právneho hľadiska je poistenie 
Možnosti:
právny vzťah medzi sprostredkovateľom a poistníkom/poisteným, na základe ktorého je sprostredkovateľ povinný zabezpečiť, aby poisťovňa poskytla poistenému alebo oprávnenej osobe poistné plnenie v dohodnutej výške v prípade, že nastane poistná udalosť
právny vzťah medzi poisťovňou a sprostredkovateľom, na základe ktorého je sprostredkovateľ povinný zabezpečiť, aby poistník zaplatil poistné a v prípade, že nastane poistná udalosť, a na základe ktorej je poisťovňa povinná poskytnúť poistenému alebo oprávnenej osobe poistné plnenie
dohovor uzavretý medzi poisťovňou, sprostredkovateľom a poisteným, na základe ktorého je poisťovňa ochotná poskytnúť poistenému poistné plnenie iba cez sprostredkovateľa
vzťah vzniknutý na základe zákona o poistnej zmluve, podľa ktorého je poisťovňa povinná poskytnúť poistníkovi poistné plnenie v zákonom stanovenej výške v prípade, že nastane poistná udalosť a poistený je povinný platiť poistné
právnym vzťahom medzi poisťovňou a poistníkom/poisteným, ktorý môže vzniknúť na základe zmluvy alebo zákona a na základe ktorého je poisťovňa povinná poskytnúť poistenému alebo oprávnenej osobe poistné plnenie v dohodnutej výške v prípade, že nastane poistná udalosť a poistník je povinný platiť poistné
Otázka: Poistenie môže vzniknúť len na základe 
Možnosti:
poistnej zmluvy alebo zamestnávateľom uloženej povinnosti sa poistiť
poistnej zmluvy alebo zákonom uloženej povinnosti uzavrieť poistnú zmluvu
poistnej zmluvy alebo preukázaním vôle vykonávať poisťovaciu činnosť
poistnej zmluvy uzavretej dobrovoľne alebo na základe zákonom uloženej povinnosti uzavrieť poistnú zmluvu alebo priamo na základe zákona
poistnej zmluvy alebo všeobecne záväznými prepismi uloženej povinnosti sa poistiť
Otázka: Poistka je 
Možnosti:
záväzok poisteného k plateniu poistného za poistnú ochranu poskytnutú poistiteľom
písomné vyhotovenie druhej poistnej zmluvy s rovnakou poistnou sumou
písomné potvrdenie o uzavretí poistnej zmluvy vydané poistiteľom
dokument o uzavretí poistnej udalosti vyhotovený poistiteľom
dohoda o poistení a pripoistení uzavretá aj bez súhlasu zmluvných strán
Otázka: Poistná zmluva je považovaná za spotrebiteľskú zmluvu v prípade, že 
Možnosti:
spotrebiteľské združenie o to požiada a vtedy sa musí spravovať aj podľa pravidiel pre spotrebiteľské zmluvy
poistnú zmluvu uzaviera poisťovňa so spotrebiteľom a vtedy sa musí spravovať aj podľa pravidiel pre spotrebiteľské zmluvy
spotrebiteľ o to požiada
vždy iba na základe rozhodnutia súdu
poistná zmluva sa nikdy nepovažuje za spotrebiteľskú zmluvu
Otázka: Spotrebiteľské zmluvy nesmú podľa Občianskeho zákonníka obsahovať 
Možnosti:
ustanovenia, ktoré zvýhodňujú sprostredkovateľa na úkor poisťovne
informácie o spotrebiteľovi a jeho majetkových pomeroch (t.j. neprijateľné podmienky)
ustanovenia, ktoré vyžadujú osobné údaje spotrebiteľa (t.j. neprijateľné podmienky). To neplatí, ak ide o predmet plnenia, cenu plnenia alebo ak boli neprijateľné podmienky individuálne dojednané
neprijateľné podmienky pri likvidácii poistnej udalosti. To neplatí ak boli neprijateľné podmienky individuálne dojednané
ustanovenia, ktoré spôsobujú značnú nerovnováhu v právach a povinnostiach zmluvných strán v neprospech spotrebiteľa (t.j. neprijateľné podmienky). To neplatí, ak ide o hlavný predmet plnenia a primeranosť ceny, ak tieto zmluvné podmienky sú vyjadrené určito, jasne a zrozumiteľne alebo ak boli neprijateľné podmienky individuálne dojednané
Otázka: Poistník je 
Možnosti:
fyzická alebo právnická osoba, ktorá uzavrela s poisťovňou poistnú zmluvu a je povinná platiť poistné
fyzická alebo právnická osoba, ktorej na základe uzavretej poistnej zmluvy vzniká právo na poistné plnenie bez ohľadu na to, či poistenie dojednala ona alebo iná osoba
zástupca poisťovne, ktorý ponúka a dojednáva poistenie v mene poisťovne
osoba, ktorá sprostredkuje poistenie
osoba, ktorá v mene poisťovne podpisuje poistnú zmluvu
Otázka: Poistený je 
Možnosti:
osoba, na ktorej život, zdravie, majetok, zodpovednosť za škodu alebo iné hodnoty poistného záujmu sa poistenie vzťahuje
fyzická alebo právnická osoba, ktorá uzavrela s poisťovňou poistnú zmluvu a ktorá je povinná platiť poistné a má práva stanovené v poistnej zmluve
rodinný príslušník, ktorému na základe uzavretej poistnej zmluvy vzniká právo na poistné plnenie bez ohľadu na to, kto takéto poistenie uzavrel
fyzická osoba, ktorej vzniká z titulu uzavretej poistnej zmluvy právo na poistné plnenie pričom poistenie nesmie byť dojednané inou osobou
fyzická alebo právnická osoba, ktorá sa zaväzuje uzavrieť s poisťovateľom poistnú zmluvu, a to aj bez vymedzenia rozsahu, výšky poistného a povinnosti platenia poistného